Videnskabeligt Udfordret

Videnskabeligt Udfordret er en dansk comedy podcast med fokus på videnskab. Værterne på podcasten er Flemming Damgaard Nielsen og Mark Lyng samt med flere tilbagevendende gæsteværter, herunder Nikolaj Vestergaard Hansen, der også hjælper med at producere Videnskabeligt Udfordret 

Tidligere var podcasten kendt som Spækbrættet, men navnet blev skiftet efter en rebranding i januar 2021. Under navnet Spækbrættet var Robin Nilsson ligeledes vært.

Podcasten drives og produceres gennem selskabet Videnskabeligt Udfordret I/S.

I januar 2023 lå podcasten nr. 189 på TopDownloads.dk's og podtails top-200-liste over mest downloadede danske podcast.

Format 
Tidligere havde hver vært en historie baseret på en videnskabelig artikel, eller lignende, med og præsenterede den for de andre. Senere hen er formatet blevet ændret, så det nu typisk er én af værterne der præsenterer en historie per afsnit.

I hvert afsnit rates det foregående afsnit på det såkaldte "Gak-O-Meter" ud fra 5 kriterier: Videnskabelighed, Tænkefaktor, Fjollefaktor, Nobelfaktor og Læringsfaktor. Det bedst ratede afsnit er "#3.39: Tre trin til at gøre andre planeter beboelige". Gak-O-Meteret vedligeholdes af Bjarke Fosgerau Laursen, kendt som Barometer-Bjarke, der bl.a. også leverer lignende løsninger til historiepodcasten Vanvittig Verdenshistorie. Gak-O-Meteret blev afskaffet lige før Mark tog til Singapore på grund af begrænset tid i afsnittene.

I de fleste afsnit besvares et spørgsmål indsendt af en lytter. Svarene er som regel humoristiske og uden væsentlig videnskabeligt grundlæg.

Et af de sidste faste elementer er dyrefacts indsendt af enten podcastens værter eller lyttere. F.eks. kan man i afsnit nr. #3.42: "Når en rotte kører bil" få at vide at hvalrosser kan fløjte.

Afsnittene slutter med at værterne siger deres navne, efterfulgt af catchphrasen "Du er blevet videnskabeligt udfordret. Husk at være dumme."

Værter 
Flemming Damgaard Nielsen skriver PhD ved Klinisk Mikrobiologisk Afdeling på Odense Universitetshospital og arbejder som bioinfomatiker samme sted. Han læste sin kandidat på biokemi og molekylær biologi på SDU (Syddansk Universitet) i Odense. Han bor på Tåsinge. Flemming medvirkede i et afsnit af "Hva så?!" med Christian Fuhlendorff.

Mark Lyng skriver PhD på DTU (Danmarks Tekniske Universitet) Bioengineering i Lyngby. Han læste sin kandidat på Biokemi og Molekylær Biologi på SDU i Odense. Mark er oprindeligt fra Vildbjerg der ligger ved Herning.

Nikolaj Vestergaard Hansen skriver PhD på SDU i Odense. Han læste sin kandidat på Biokemi og Molekylær Biologi på SDU i Odense. Nikolaj er oprindeligt fra Midtfyn.

Robin Nilsson læste sin kandidat på Biokemi og Molekylær Biologi på SDU i Odense.

Gæster

Videnskabelige studier

Omvendt psykologi 
Videnskabeligt Udfordret har, i starten af 2023, begyndt på optakten til deres eget videnskabelige studie som kommer til at handle om omvendt psykologi. Studiet blev desværre sat på pause på grund af persondata loven og de komplikationer studiet gav.

Bajerstudiet 
I afsnittet: "#088: My Little Pony har sit eget forskningsfelt" blev der snakket om at det muligvis skulle laves et videnskabeligt studie. I august 2023 blev det såkaldte "Bajerstudie" sat i gang. Det første studie, som var en demo, blev afholdt den 12. august i Munkemose parken i Odense, det andet og tredje studie blev afholdt den 23. og 24. september i henholdsvis Universitetsparken i Aarhus og Munkemose parken i Odense og blev en stor success. Da studiet først blev annonceret, blev der sat et kriterie op: hvis der blev registreret flere end 200 datapunkter vil Flemming Damgaard Nielsens mor, Connie, være med på podcasten og snakke om sex. Studiet, det vil sige anden og tredje gang uden demoforsøget, nåede op på i alt 234 datapunker. Studiet blev til med hjælp fra blandt andet Katrine Randa Bødker Pedersen, praktikanten Sofie Listov-Saabye og selvfølgelig værterne selv.

Referencer 

Podcasts